C 421/10
EL
Επίσημη Εφημερίδα της Ευρωπαϊκής Ένωσης
4.11.2022
Οι διαχειριστικές αρχές για την πολιτική συνοχής στα κράτη μέλη μπορούν να ακολουθούν απλουστευμένη διαδικασία επιλογής κατά τη λήψη αποφάσεων σχετικά με χρηματοδοτικές πράξεις με σφραγίδα αριστείας (6) από τα προγράμματα του ΕΤΠΑ.
Οι εν λόγω πράξεις πρέπει να πληρούν τρία κριτήρια: — Πρώτον, πρέπει να συμμορφώνονται με το πρόγραμμα (και με τις σχετικές στρατηγικές στις οποίες βασίζεται το πρόγραμμα) και να συμβάλλουν αποτελεσματικά στην επίτευξη των ειδικών στόχων του προγράμματος. — Δεύτερον, σε περίπτωση που εμπίπτουν στο πεδίο εφαρμογής ενός αναγκαίου πρόσφορου όρου, πρέπει να συνάδουν με τις αντίστοιχες στρατηγικές και έγγραφα προγραμματισμού που έχουν καθοριστεί με στόχο την πλήρωση του εν λόγω αναγκαίου πρόσφορου όρου. — Τρίτον, πρέπει να εμπίπτουν στο πεδίο εφαρμογής του συγκεκριμένου ταμείου και να εντάσσονται σε έναν τύπο παρέμβασης (7).
Σχετική νομοθεσία
Σχετική νομοθεσία
ΚΚΔ
Άρθρο 2 σημείο 45, άρθρο 73 παράγραφος 4 και αιτιολογική σκέψη 61
Πρόγραμμα «Ορίζων Ευρώπη»
Άρθρο 2 σημείο 23, άρθρο 15 παράγραφος 2, άρθρο 24 παράγραφος 4 και άρθρο 48 παράγραφος 7
Γενικός κανονισμός απαλλαγής κατά κατηγορία (ΓΚΑΚ)
Άρθρα 25α και 25β (κρατικές ενισχύσεις)
Παράμετροι πολιτικής Η σφραγίδα αριστείας είναι ένα σήμα ποιότητας το οποίο απονέμεται σε προτάσεις έργων που υποβάλλονται στο πλαίσιο του προγράμματος «Ορίζων Ευρώπη» (το πρόγραμμα χρηματοδότησης της ΕΕ στον τομέα της Ε&Κ έως το 2027) και του προηγούμενου προγράμματος «Ορίζων 2020».
Η σφραγίδα αριστείας πιστοποιεί ότι οι εν λόγω προτάσεις αποτελούν προτάσεις αριστείας και αυξάνει την προβολή τους στους πιθανούς φορείς χρηματοδότησης (από τον ιδιωτικό ή τον δημόσιο τομέα· σε εθνικό ή περιφερειακό επίπεδο· συμπεριλαμβανομένων των διαχειριστικών αρχών των ταμείων της πολιτικής συνοχής) που ενδιαφέρονται να επενδύσουν σε ελπιδοφόρα έργα Ε&Κ.
Επομένως, η σφραγίδα αριστείας συμβάλλει στην εξεύρεση εναλλακτικής χρηματοδότησης για τις εν λόγω προτάσεις.
Οι φορείς χρηματοδότησης μπορούν επίσης να αξιοποιήσουν την καθιερωμένη και υψηλής ποιότητας διαδικασία αξιολόγησης του προγράμματος «Ορίζων Ευρώπη» για την προώθηση της εδαφικής ανάπτυξης.
Με τον τρόπο αυτό παρέχεται η δυνατότητα στα κράτη μέλη και στις περιφέρειες να προσδιορίζουν και να αποκομίζουν οφέλη από μια σειρά προτάσεων έργων Ε&Κ αριστείας στο έδαφός τους, τα οποία θα μπορούσαν να βελτιώσουν τις επιδόσεις και τις ικανότητές τους στον τομέα της Ε&Κ.
Οι αιτούντες έργα που λαμβάνουν θετική αξιολόγηση σε πρόσκληση στο πλαίσιο του προγράμματος «Ορίζων Ευρώπη» και σφραγίδα αριστείας δύνανται να υποβάλουν αίτηση για πιθανή χρηματοδότηση από το ΕΤΠΑ, εάν το έργο εναρμονίζεται με τις προτεραιότητες των προγραμμάτων της πολιτικής συνοχής του κράτους μέλους ή της περιφέρειας των φορέων υλοποίησης του έργου.
Το πιστοποιητικό σφραγίδας αριστείας περιέχει όλες τις βασικές πληροφορίες σχετικά με την πρόταση που απαιτούνται από φορέα χρηματοδότησης, ο οποίος επιθυμεί να ταυτοποιήσει την πρόταση και να κατανοήσει τα βασικά χαρακτηριστικά και την αξία της (τίτλος της πρότασης, παραπομπή στην πρόσκληση/θέμα, καθώς και όνομα και διεύθυνση της νομικής οντότητας του προτείνοντος).
Φέρει ψηφιακή σφραγίδα κατά της απάτης, όπως και η πρόταση έργου και η συνοπτική έκθεση αξιολόγησης (αυτό αναφέρεται στα έγγραφα).
Τέλος, οι υπογραφές του επιτρόπου Συνοχής και Μεταρρυθμίσεων και του επιτρόπου Καινοτομίας, Έρευνας, Πολιτισμού, Εκπαίδευσης και Νεολαίας καταδεικνύουν την πολιτική τους δέσμευση για την κινητοποίηση εναλλακτικής χρηματοδότησης για τα έργα αυτά.
Η σφραγίδα αριστείας είναι ιδιαίτερα κατάλληλη για συνιστώσες του προγράμματος «Ορίζων Ευρώπη» με έναν μόνο δικαιούχο (όπως το μέσο Accelerator του ΕΣΚ και η μετάβαση του ΕΣΚ, οι δράσεις MSCA, η απόδειξη της ορθότητας της ιδέας του ΕΣΕ, οι ομαδικές επιχειρησιακές δράσεις).
Παρότι στο μέλλον θα μπορούσε επίσης να εξεταστεί το ενδεχόμενο σφραγίδων αριστείας πολλαπλών δικαιούχων, η πρόθεση επί του παρόντος είναι η απονομή της σφραγίδας αριστείας μόνο σε συνιστώσες με έναν δικαιούχο κατά τη διάρκεια της πρώτης φάσης του προγράμματος «Ορίζων Ευρώπη».
Ο όρος αυτός θα πρέπει να προσδιορίζεται στη σχετική πρόσκληση.
Οι συνιστώσες που χορηγούν τη σφραγίδα αριστείας θα αναφέρονται στο σχετικό πρόγραμμα εργασιών.
(6) Ενώ το παρόν έγγραφο επικεντρώνεται στις σφραγίδες αριστείας που προβλέπονται στο πλαίσιο του προγράμματος «Ορίζων Ευρώπη», η δυνατότητα χορήγησης σφραγίδων αριστείας προβλέπεται επίσης στις βασικές πράξεις 14 άλλων προγραμμάτων εντός του πολυετούς δημοσιονομικού πλαισίου της ΕΕ («Ψηφιακή Ευρώπη», «Πρόγραμμα για την ενιαία αγορά», LIFE, «Δημιουργική Ευρώπη», Erasmus+, «Διαστημικό πρόγραμμα», Ευρωπαϊκό Σώμα Αλληλεγγύης, μηχανισμός «Συνδέοντας την Ευρώπη», πρόγραμμα «Δικαιοσύνη», πρόγραμμα «Πολίτες, ισότητα, δικαιώματα και αξίες», Ευρατόμ, Ταμείο Ασύλου, Μετανάστευσης και Ένταξης, Ταμείο για την Ολοκληρωμένη Διαχείριση των Συνόρων και Ταμείο Εσωτερικής Ασφάλειας).
(7) Βλ.
άρθρο 73 παράγραφος 2 στοιχεία α), β) και ζ) και άρθρο 73 παράγραφος 4 του ΚΚΔ.